
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 165 


14 Φεβρουάριου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της 2/17458/0022/6.3.2000 (Β'-376) 
κ.υ.α. «Επίδομα Ευθύνης Διοίκησης-Διεύθυνσης 
του προσωπικού της Ελληνικής Αστυνομίας και του 

Πυροσβεστικού Σώματος». 1 

Ανακατανομή της καθ’ ύλην αρμοδιότητας μεταξύ των 

Δ.Ο.Υ. Λερού και Ρόδου. 2 

Παροχή δωρεάν μετοχώντου Δημοσίου της Ανώνυμης 
Εταιρείας «Οργανισμός Λιμένος Πειραιώς (Ο.Λ.Π.) 

Α.Ε.». 3 

Καθορισμός αποζημίωσης των μελών της Ομάδας Ερ¬ 
γασίας για αναδιάρθρωση και αναδιοργάνωση των 
Υπηρεσιών του Υπουργείου Μεταφορών και Επι¬ 
κοινωνιών . 4 


Καθιέρωση εργασίας πέρα από το κανονικό ωράριο 
των υπαλλήλων της Κεντρικής Υπηρεσίας και των 
Περιφερειακών Διευθύνσεων του Σ.Δ.Ο.Ε., καθώς 
και προς συμπλήρωση της υποχρεωτικής εβδομα¬ 
διαίας εργασίας. 5 

Τροποποίηση Κανονισμού Μεταλλευτικών και 

Λατομικών Εργασιών. 6 

Έγκριση δαπάνης ποσού 150.638,30 ΕΥΡΩ για τη διε¬ 
νέργεια διαγωνισμού για το έργο «Επεξεργασία 
γραμματίων εισφορών Ε.Τ.Ε.-Δ.Ο.Υ. χρονικού δια¬ 
στήματος 1993-2001» του Ταμείου Συντάξεων Μη¬ 


χανικών & Εργοληπτών Δημοσίων Έργων. 7 

Σύσταση Ανατολικού Τομέα Ψυχικής Υγείας Θεσσα¬ 
λονίκης και ένταξη σε αυτόντων Μονάδων Ψυχικής 

Υγείας. 8 

Σύσταση Δυτικού Τομέα Ψυχικής Υγείας Θεσσαλονί¬ 
κης και ένταξη σε αυτόν των Μονάδων Ψυχικής 

Υγείας. 9 

Αναγνώριση Νοσοκομειακής Μονάδας ως κατάλλη¬ 
λης για άσκηση των γιατρών. 10 

Έγκριση τροποποίησης ΟΕΥ ΔΕΥΑ Χίου. 11 

Υπερωριακή εργασία για το Α' εξάμηνο 2002 για τον 
έλεγχο Νωπών και επεξεργασμένων γεωργικών 

προϊόντων, στη Ν.Α. Βοιωτίας. 12 

Καθιέρωση υπερωριακής απασχόλησης και κατανομή 
αυτής στους Υπαλλήλους της Δ/νσης Αγροτικής 
Ανάπτυξης Ν. Δράμας για το Α' Εξάμηνο 2002. 13 


Ορισμός Γεωπόνων που θα απασχοληθούν στον ποιο¬ 
τικό και φυτοϋγειονομικό έλεγχο αγροτικών προϊό¬ 
ντων κατά το Α' εξάμηνο του 2002 στο Ν. Έβρου.. 14 


ΑΠΟΦΑΣΕΙ Σ 

Αριθ. 2/1622/0022 (1) 

Τροποποίηση της 2/17458/0022/6.3.2000 (Β'-376) κ.υ.α. 
«Επίδομα Ευθύνης Διοίκησης-Διεύθυνσης του προσω¬ 
πικού της Ελληνικής Αστυνομίας και του Πυροσβεστι¬ 
κού Σώματος». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 31 παρ. 4 εδάφ. α' του 
Ν.2768/199 (Α'-273). 

2. Τις διατάξεις του άρθρου 29* του Ν.1558/1985 «Κυ¬ 
βέρνηση και Κυβερνητικά Όργανα» (Α' -137), όπως προ¬ 
στέθηκε με το άρθρο 27 του Ν.2081/1992 (Α’- 154) και 
τροποποιήθηκε με τις διατάξεις του άρθρου 1 του 
Ν.2469/1997 (Α'-38). 

3. Τις διατάξειςτης υπ’ αριθ. 7004/3/31 από 29.10.2001 
(Β' 1477) απόφασης του Πρωθυπουργού και του Υπουρ¬ 
γού Δημόσιας Τάξης «Ανάθεση αρμοδιοτήτων στον Υφυ¬ 
πουργό Δημόσιας Τάξης». 

4. Τις διατάξεις της υπ’ αριθ. 1100383/1330/Α0006 (Β 
1485) απόφασης του Πρωθυπουργού και του Υπουργού 
Εθνικής Οικονομίας «Καθορισμός αρμοδιοτήτων των 
Υφυπουργών Οικονομικών». 

5. Το γεγονός ότι από τις διατάξεις της παρούσας από¬ 
φασης, προκαλούνται επιπλέον δαπάνες σε βάρος του 
Κρατικού Προϋπολογισμού που για το έτος 2002 ανέρχο¬ 
νται στο ύψος των 85.800.000 δρχ. περίπου ή 251.797,51 
ευρώ και για καθένα από τα επόμενα έτη στο ύψος των 
86.000.000 δρχ. περίπου ή 252.384,45 ευρώ οι οποίες θα 
αντιμετωπίζονται ως εξής: 

α) Οι δαπάνες έτους 2002 για μεν το ποσό των 
47.300.000 δρχ. περίπου ή 138.811,95 ευρώ που αφορά 
την Ελληνική Αστυνομία και που έχουν προβλεφθεί στο 
σχέδιο Π/Υ εξόδων Ε.Φ. 43-110 «ΕΛΛΗΝΙΚΗ ΑΣΤΥΝΟΜΙΑ» 
έτους 2002 από τις πιστώσεις του ΚΑΕ 0439 (ιδίου Π/Υ 

εξόδων) ύστερα από την προς τούτο έγκριση του Υπουρ¬ 
γείου Οικονομικών, για δε το ποσό των 38.500.000 δρχ. 
περίπου ή 112.986,06 ευρώ που αφορά το Πυροσβεστικό 
Σώμα με μέριμνα του Υπουργείου Οικονομικών. 

β) Οι δαπάνες έτους 2003 και επομένων ετών ύψους 
47.300.000 δρχ. περίπου ή 138.811,45 ευρώ για την ΕΛ¬ 
ΛΗΝΙΚΗ ΑΣΤΥΝΟΜΙΑ και ύψους 38.500.000 δρχ. περίπου 
ή 112.986,06 ευρώ για το ΠΥΡΟΣΒΕΤΙΚΟ ΣΩΜΑ από τις 
πιστώσεις του ιδίου Κ.Α.Ε. των αντίστοιχων Π/Υ εξόδων 
των ως άνω φορέων, στους οποίους θα γίνονται σχετικές 
προβλέψεις: 

Άρθρο 1 

Η παράγραφος 4 του άρθρου 1 της υπ’ αρ. 2/17458/ 
0022/6.3.2000 ΦΕΚ Β' -376 απόφασής μας αντικαθίσται 
ως ακολούθως: 

«4. Ο αριθμός των δικαιούχων του επιδόματος του πα¬ 
ρόντος άρθρου δεν μπορεί να υπερβαίνει μηνιαίως τους 
2.765 για την Ελληνική Αστυνομία και τους 605 για το Πυ¬ 
ροσβεστικό Σώμα». 

Άρθρο 2 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,30 Ιανουάριου 2002 

οι ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΕΥΑΓΓΕΛΟΣ ΦΛΩΡΙΔΗΣ ΕΥΑΓΓΕΛΟΣ ΜΑΛΕΣΙΟΣ 

-♦- 

Αριθ. 1012931 /63/Α0006 (2) 

Ανακατανομή της καθ’ ύλην αρμοδιότητας μεταξύ των 
Δ.Ο.Υ. Λέρου και Ρόδου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 32 του Ν.1828/1989 «Αναμόρφωση της 
φορολογίας εισοδήματος και άλλες διατάξεις» (Α' 2). 

β) Του άρθρου 29Ατου Ν. 1558/1985 «Κυβέρνηση και Κυ¬ 
βερνητικά Όργανα» (Α' 137), όπως προστέθηκε με το άρ¬ 
θρο 27 του Ν.2081/1992 «Ρύθμιση του θεσμού των Επιμε¬ 
λητηρίων, τροποποίηση των διατάξεων του Ν. 1712/1987 
για τον εκσυγχρονισμό των επαγγελματικών οργανώσεων 
των εμπόρων, βιοτεχνών και λοιπών επαγγελματιών και 
άλλες διατάξεις» (ΑΊ54) και τροποποιήθηκε με το άρθρο 
1 παρ. 2ατου Ν.2469/1997 «Περιορισμός και βελτίωση της 
αποτελεσματικότητας των κρατικών δαπανών και άλλες 
διατάξεις» (Α'38). 

2. Το αριθμ. 12/10.1.2002 έγγραφο της Εκκλησιαστικής 
Σχολής Πάτμου, με το οποίο ζητείται να καταβάλεται η μι¬ 
σθοδοσία του προσωπικού αυτής από τη Δ.Ο.Υ. Ρόδου. 

3. Το γεγονός ότι, από τις διατάξειςτης παρούσας από¬ 
φασης, δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Ανακαθορίζουμε την καθ’ ύλην αρμοδιότητα μεταξύ 
των Δ.Ο.Υ. Λέρου και Ρόδου και ορίζουμε όπως, η μισθο¬ 
δοσία των εκπαιδευτικών και του λοιπού προσωπικού της 
Εκκλησιαστικής Σχολής Πάτμου περιέλθει στην καθ’ ύλην 
αρμοδιότητα της Δ.Ο.Υ. Ρόδου, από 1.4.2002. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Φεβρουάριου 2002 

Ο ΥΠΟΥΡΓΟΣ 

ΝΙΚΟΛΑΟΣ ΧΡΙΣΤΟΥΔΟΥΛΑΚΗΣ 
-♦- 

Αριθ. 2/7053/0025 (3) 

Παροχή δωρεάν μετοχών του Δημοσίου της Ανώνυμης 
Εταιρείας «Οργανισμός Λιμένος Πειραιώς (Ο.Λ.Π.) 
Α.Ε.». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 3 του άρθρου 9 του 
Ν.2819/2000 «Ίδρυση Εταιρείας «Ολυμπιακό Χωριό 
Α.Ε.», προστασία Ολυμπιακών Συμβόλων και Σημάτων και 
άλλες διατάξεις» (ΦΕΚ 84/Α715.3.2000). 

2. Την αριθμ. 21/17.1.2002 απόφαση της Διυπουργικής 
Επιτροπής Αποκρατικοποιήσεων. 

3. Την αριθμ. 1100383/1330/Α0006/31.10.2001 κοινή 
απόφαση του Πρωθυπουργού και του Υπουργού Οικονο¬ 
μικών «Καθορισμός αρμοδιοτήτων των Υφυπουργών Οι¬ 
κονομικών» (ΦΕΚ 1485/Τ.Β731.10.2001), αποφασίζουμε: 

Σε κάθε ιδιώτη (μη θεσμικό) επενδυτή, που θα αποκτήσει 
μετοχές της Ανώνυμης Εταιρείας «Οργανισμός Λιμένος 
Πειραιώς (Ο.Λ.Π.) Α.Ε.», κατά τη δημόσια εγγραφή και θα 
εξακολουθεί να τις κατέχει για περίοδο εξι (6) μηνών από 
την ημερομηνία καταχώρησης της μεταβίβασης των μετο¬ 
χών στο Κεντρικό Αποθετήριο Αξιών, το Ελληνικό Δημόσιο 
θα παρέχει δύο (2) δωρεάν μετοχές για κάθε δέκα (10) κα- 
τεχόμενες κατά τα ανωτέρω μετοχές και μέχρι διακόσιες 
(200) συνολικά δωρεάν μετοχές ανά επενδυτή. 

Από τις διατάξεις της παρούσας δεν προκαλείται δαπά¬ 
νη σε βάρος του Κρατικού Προϋπολογισμού. 

Η απόφασή μας αυτή να δημοσιευθεί στην Εφημερίδα 
της Κυβερνήσεως. 

Αθήνα, 5 Φεβρουάριου 2002 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 
-♦- 

Αριθ. 2/2094/0022 (4) 

Καθορισμός αποζημίωσης των μελών της Ομάδας Εργα¬ 
σίας για αναδιάρθρωση και αναδιοργάνωση των Υπη- 
ρεσιώντου Υπουργείου Μεταφορών και Επικοινωνιών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) του Ν.Δ.638/70 «Περί ιατρικής εξετάσεως των οδη¬ 
γών αυτοκινήτων κ.λ.π.», άρθρο 2 (όπως τροποποιήθηκε 
και συμπληρώθηκε με τους Νόμους 771/78, 823/78, 
1959/91, 2366/95, 2465/97, 2671/98 και 2801/2000 και 
ισχύει σήμερα). 

β) Του άρθρου 40 του Ν.849/78 «Περί παροχής κινή¬ 
τρων δια την ενίσχυσιν της περιφερειακής και οικονομι¬ 
κής αναπτύξεως της Χώρας», όπως συμπληρώθηκε με το 
άρθρο 8του Ν.2129/93, 

γ) του άρθρου 29Ατου Ν. 1558/85 «Κυβέρνηση και Κυ¬ 
βερνητικά Όργανα» όπως αυτό προστέθηκε με το άρθρο 

27 του Ν.2801/92 και αντικαταστάθηκε με την παράγρα¬ 
φο 2ατου άρθρου 1 του Ν.2469/97, 
δ) του άρθρου 19 του Ν.2470/97 «Αναμόρφωση μισθο¬ 
λογίου του προσωπικού της Δημόσιας Διοίκησης και άλ¬ 
λες συναφείς διατάξεις», 

ε) του άρθρου 13 «Εκπόνηση μελετών από το Υπουρ¬ 
γείο Μεταφορών και Επικοινωνιών» του Ν.2578/98, όπως 
τροποποιήθηκε με την παράγραφο 1 του άρθρου 10 του 
Ν.2801/2000 και το άρθρο 48 του Ν.2963/2001 και 
στ) του Π.Δ.293/99 «Οργανισμός του Υπουργείου Με¬ 
ταφορών και Επικοινωνιών. 

2. Τις αποφάσεις με αριθμούς: 

Α) 2/80345/0004/8.11.1999 Κοινή Υπουργική Απόφαση 
«Μεταβίβαση εξουσίας υπογραφής σύμφωνα με το άρ¬ 
θρο 7 παρ.1 του Ν. 1943/91 « και 
Β) 65900/21011/14.12.2000 του Υπουργού Μεταφορών 
και Επικοινωνιών «Συγκρότηση Ομάδας Εργασίας για ανα¬ 
διάρθρωση και αναδιοργάνωση των Υπηρεσιώντου Υπουρ¬ 
γείου Μεταφορών και Επικοινωνιών (ΦΕΚ225/Β/6.3.2001). 

3. Την ανάγκη καθορισμού αποζημίωσης για τα μέλη 
της παραπάνω Ομάδας Εργασίας. 

4. Το γεγονός ότι από την εφαρμογή των διατάξεων της 
απόφασης αυτής δεν προκαλείται δαπάνη σε βάρος του 
Κρατικού Προϋπολογισμού, καθόσον αυτή θα βαρύνειτις 
πιστώσεις του ειδικού λογαριασμού του Ν.Δ.638/70, που 
τηρεί το Υπουργείο Μεταφορών και Επικοινωνιών στην 
Εθνική Τράπεζα της Ελλάδος (αριθμ. λογ/σμού 
040/541077-03), αποφασίζουμε: 

1. Καθορίζουμε εφάπαξ αποζημίωση νια κάθε μέλος και 
το Γραμματέατης Ομάδας Εργασίας, που συγκροτήθηκε 
με την απόφαση αριθμ. 65900/21011/14.12.2000 του 
Υπουργού Μεταφορών και Επικοινωνιών για την αναδιάρ¬ 
θρωση και αναδιοργάνωση των Υπηρεσιών του Υπουρ¬ 
γείου Μεταφορών και Επικοινωνιών, η οποία ανέρχεται 
στο ποσό των χιλίων οκτακόσιων ευρώ (1.800 ευρώ). 

2. Η αποζημίωση αυτή θα καταβληθεί μετά την ολοκλή¬ 
ρωση του έργου, η οποία θα πιστοποιηθεί με βεβαίωση 
του υπεύθυνου-συντονιστή της Ομάδας Εργασίας. 

3. Η προκαλούμενη από τις διατάξεις της παρούσας από¬ 
φασης, δαπάνη, θα βαρύνειτις πιστώσεις του προϋπολο¬ 
γισμού εξόδων, του ειδικού λογαριασμού αριθμ. 541077- 
03 (που τηρείτο Υπ.Μ. &Ε. στηνΕ.Τ.Ε.) και θαανέλθει στο 
ποσό των είκοσι επτά χιλιάδων ευρώ (27.000 ευρώ). 

4. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιανουάριου 2002 

Οι Γ ενικοί Γ ραμματείς 
Δημ/κής Πολιτικής Υπουργείου 

Υπουργείου Οικονομικών Μεταφορών και Επικοινωνιών 

ΙΩΑΝΝΗΣ Κ0ΥΣ0ΥΛΑΚ0Σ ΙΩΑΝΝΗΣ ΚΩΝΣΤΑΝΤΙΝΙΔΗΣ 

-Φ- 

Αριθ. 2/5068/0022 (5) 

Καθιέρωση εργασίας πέρα από το κανονικό ωράριο των 
υπαλλήλων της Κεντρικής Υπηρεσίας και των Περιφε¬ 
ρειακών Διευθύνσεων του Σ.Δ.Ο.Ε., καθώς και προς 
συμπλήρωση της υποχρεωτικής εβδομαδιαίας εργα¬ 
σίας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξειςτου άρθρου 18του Ν.2470/97. 


2. Τις διατάξεις του άρθρου 15 του Ν.2592/98 (ΦΕΚ 
57/Α/18.3.98). 

3. Τις διατάξεις του Ν.2606/98 (ΦΕΚ 89/Α/22.4.98) «Μι- 
σθολογικές ρυθμίσεις διπλωματικών υπαλλήλων και άλ¬ 
λες διατάξεις». 

4. Τις διατάξειςτου άρθρου 4του Ν. 2343/95. 

5. Την αριθ. 2/74260/0004/15.10.1999 απόφαση «Μετα¬ 
βίβαση εξουσίας υπογραφής σύμφωνα με το άρθρο 7 
παρ. 1 του Ν.1943/9Γ. 

6. Το γεγονός ότι από την απόφαση αυτή προκαλείται 
δαπάνη ύψους ΕΥΡΩ 4.415.000 σε βάρος του τακτικού 
προϋπολογισμού εξόδων έτους 2002 του Υπουργείου Οι¬ 
κονομικών του Φορέα 23-670 ΚΑΕ 0511 δρχ ΕΥΡΩ 
1.615.000 και ΚΑΕ 0512 ΕΥΡΩ 2.800.000, αποφασίζουμε: 

1. Εγκρίνουμε την καθιέρωση εργασίας πέρα απότο κα¬ 
νονικό ωράριο, για το έτος 2002, για χίλιους τετρακόσι- 
ους σαράντα (1.440) υπαλλήλους από τους χίλιους πε¬ 
ντακόσιους είκοσι (1.520) συνολικά της Κεντρικής Υπηρε¬ 
σίας και των Περιφερειακών Διευθύνσεων του Σ.Δ.Ο.Ε. 

α) Απογευματινή εργασία μέχρι πεντακόσιες δέκα χι¬ 
λιάδες (510.000) ώρες συνολικά. 

β) Εργασία Κυριακών και εξαιρέσιμων ημερών μέχρι 
εκατόν τριάντα χιλιάδες (130.000) ώρες συνολικά. 

γ) Εργασία νυχτερινών ωρών μέχρι τριακόσιες χιλιάδες 
(300.000) ώρες συνολικά. 

Σύνολο υπερωριακής εργασίας 940.000 ώρες. 

2. Την εργασία κατά τις Κυριακές και εξαιρέσιμες ημέρες, 
καθώς και τις νυκτερινές ώρες των παραπάνω υπαλλήλων 
της Κ.Υ και των Περιφερειακών Διευθύνσεων του Σ.Δ.Ο.Ε. 
προς συμπλήρωση της υποχρεωτικής εβδομαδιαίας εργα¬ 
σίας τετρακόσιες εβδομήντα χιλιάδες ώρες (470.000). 

3. Στον παραπάνω αριθμό υπαλλήλων και ωρών συμπε- 
ριλαμβάνονται και: 

α) Οι αποσπασμένοι στην Κεντρική Υπηρεσία και τις Πε¬ 
ριφερειακές Διευθύνσεις του Σ.Δ.Ο. Ε. υπάλληλοι από άλ¬ 
λες Δ.Ο.Υ. ή Τελωνεία και την Κεντρική Υπηρεσία του 
Υπουργείου Οικονομικών, που απασχολούνται με το έργο 
του Σ.Δ. Ο. Ε. 

β) Οι αποσπασμένοι στην Κεντρική Υπηρεσία και τις Πε¬ 
ριφερειακές Διευθύνσεις του Σ.Δ.Ο.Ε. υπάλληλοι από άλ¬ 
λα Υπου ργεία, που απασχολούνται με το έργο του Σ.Δ. Ο. Ε. 

γ) Οι αποσπασμένοι στο Σ.Δ.Ο.Ε. υπάλληλοι του 
ΚΕ.Π.Υ.Ο. που απασχολούνται με τη μηχανογράφηση. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 29 Ιανουάριου 2002 

Ο Γ ενικός Γ ραμματέας Δημ/κής Πολ/κής 

ΙΩΑΝΝΗΣ ΚΟΥΣΟΥΛΑΚΟΣ 

-♦- 

Αριθ. Δ7/Α/Φ1/οικ.2198 (6) 

Τροποποίηση Κανονισμού Μεταλλευτικών και 
Λατομικών Εργασιών. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. Του άρθρου 162 του Ν.Δ.210/1973 (ΦΕΚ 277/Α7 
1973), «Περί μεταλλευτικού Κώδικος», όπως αντικατα- 
στάθηκε με το άρθρο 26 του Ν.1428/1984 (ΦΕΚ 43/Α/ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1984) «εκμετάλλευση λατομείων αδρανών υλικών και άλ¬ 
λες διατάξεις». 

β. Του Π.Δ.381/1989 (ΦΕΚ 168/Α/1989) «Οργανισμός 
του Υπουργείου Βιομηχανίας, Ενέργειας και Τεχνολο¬ 
γίας» και του Π.Δ.27/1996 (ΦΕΚ19/Α/1996) «Συγχώνευση 
των Υπουργείων Τουρισμού, Βιομηχανίας, Ενέργειας και 
Τεχνολογίας και Εμπορίου στο Υπουργείο Ανάπτυξης». 

2. Την Κοινή Απόφαση του Πρωθυπουργού και του 
Υπουργού Ανάπτυξης με αριθμό 485/31.10.2001 (ΦΕΚ 
1484/Β/31.10.2001), με την οποία ανατέθηκαν αρμοδιό¬ 
τητες στους Υφυπουργούς Ανάπτυξης Αλέξανδρο Καλα¬ 
φάτη, Χρήστο Θεοδώρου καιΔημήτριο Γεωργακόπουλο. 

3. ΤηνΑπόφασητου Υπουργού Ενέργειας καιΦυσικών Πό¬ 
ρων με αριθμό ΙΙ-5η/Φ 17402/1984 (ΦΕΚ931/Β/ 31.12.1984) 
«Κανονισμός Μεταλλευτικών και Λατομικών Εργασιών». 

4. Την ανάγκη επανασύστασης γνωμοδοτικών επιτρο¬ 
πών για την εξέταση των συνθηκών λειτουργίας των με¬ 
ταλλευτικών και λατομικών έργων, αποφασίζουμε: 

1. Τροποποιούμε και ανπκαθιστούμετο άρθρο 3της Από¬ 
φασης του Υπουργού Ενέργειας και Φυσικών Πόρων με 
αριθμό ΙΙ-5η/Φ17402/1984 (ΦΕΚ931/Β/31.12.1984) «Κανο¬ 
νισμός Μεταλλευτικών και Λατομικών Εργασιών» ως εξής: 

α. Οι παράγραφοι 1, 2, 3, 4, 5 και 6 παραμένουν ως 
έχουν. 

β. Οι παράγραφοι 7, 8 και 9 διαμορφώνονται ως εξής: 

Παράγραφος 7: «7. Για την εξέταση των συνθηκών λει¬ 
τουργίας των μεταλλευτικών και λατομικών έργων, μπορεί 
να συγκροτούνται με απόφαση του Υπουργού Ανάπτυξης, 
γνωμοδοτικές επιτροπές από Διπλ. Μηχανικούς της Επι¬ 
θεώρησης Μεταλλείων, ειδικούς επιστήμονες άλλων 
Υπουργείων ή Δημόσιων φορέων και εκπροσώπους των 
αρμόδιων συνδικαλιστικών οργανώσεων (πρωτοβάθμιων, 
δευτεροβάθμιων, τριτοβάθμιων) εργαζομένων και εργο¬ 
δοτών και της τοπικής Ένωσης Δήμων και Κοινοτήτων». 

Παράγραφος 8: «8. Όλοι που αναφέρονται στις παρ. 2 
και 7 αυτού του άρθρου, έχουν, με την επιφύλαξη του άρ¬ 
θρου 20 παρ. 2 εδαφ. Β', δικαίωμα εισόδου σ’ όλους τους 
χώρους του έργου χωρίς άδεια του εκμεταλλευτή και 
υποχρέωση προειδοποίησή τους». 

Παράγραφος 9: «9. Κατεξαίρεση, ο έλεγχος για τα έργα 
έρευνας και εκμετάλλευσης φυσικών υδρογονανθράκων, 
ασκείται από την αρμόδια Υπηρεσία του Υπουργείου Ανά¬ 
πτυξης». 

2. Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Φεβρουάριου 2002 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΚΑΛΑΦΑΤΗΣ 
-♦- 

Αριθ. Γ5/1673 (7) 

Έγκριση δαπάνης ποσού 150.638,30 ΕΥΡΩ για τη διενέρ¬ 
γεια διαγωνισμού για το έργο «Επεξεργασία γραμμα¬ 
τίων εισφορών Ε.Τ.Ε.-Δ.Ο.Υ. χρονικού διαστήματος 
1993-2001» του Ταμείου Συντάξεων Μηχανικών & Ερ¬ 
γοληπτών Δημοσίων Έργων. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 3&6παρ.3τουΝ. 2286/95 


(19/Α) «Προμήθειες του Δημόσιου Τομέα και ρυθμίσεις 
συναφών θεμάτων και το άρθρο 38 του Π.Δ. 394/96 
(266/Α) «Κανονισμός προμηθειών του Δημοσίου». 

2. Τις διατάξεις του Π.Δ. 372/14.9.95 (201/Α) «Μεταφο¬ 
ρά της Γ.Γ.Κ.Α. από το Υπουργείο Υγείας, Πρόνοιας και 
Κοινών. Ασφαλίσεων στο Υπουργείο Εργασίας». 

3. Τις διατάξεις του Π.Δ. 388/24.10.01 (254/Α) «Διορι¬ 
σμός Υπουργών, Αναπληρωτή Υπουργού και Υφυπουρ¬ 
γών». 

4. Την 80088/31.10.01 (1485/Β) κοινή Απόφαση του 
Πρωθυπουργού και του Υπουργού Εργασίας και Κοιν. 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοιν. Ασφαλίσεων». 

5. Το 60730/26.11.01 έγγραφο του ΤΣΜΕΔΕ. 

6. Το γεγονός ότι, από την παρούσα απόφαση δενπρο- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Εγκρίνουμετην798/Α/2001 απόφαση του Δ. Σ. του ΤΣΜΕ¬ 
ΔΕ σχετικά με τη διενέργεια Δημόσιου ανοικτού μειοδοτι¬ 
κού διαγωνισμού, για την επεξεργασία γραμματίων εισφο¬ 
ρών ΕΤΕ-ΔΟΥ χρονικού διαστήματος 1993-2001 ποσού 
δρχ. 150.638.30 ΕΥΡΩ, συμπεριλαμβανομένου του ΦΠΑ, 
το οποίο θα βαρύνει τον προϋπολογισμό του Ταμείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Φεβρουάριου 2002 

Ο ΥΦΥΠΟΥΡΓΟΣ 

ΡΟΒΕΡΤΟΣ ΣΠΥΡΟΠΟΥΛΟΣ 
-♦- 

Αριθ. Υ5α,β/Γ.Π.ΟΙΚ.15111 (8) 

Σύσταση Ανατολικού Τομέα Ψυχικής Υγείας Θεσσαλονί¬ 
κης και ένταξη σε αυτόν των Μονάδων Ψυχικής Υγεί¬ 
ας. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Π.Δ. 95/2000 (ΦΕΚ 76/Α/10.3.2000) 
«Οργανισμός του Υπουργείου Υγείας και Πρόνοιας» 
όπως διορθώθηκε στο ΦΕΚ 123/24.4.2000/τ.Α'. 

2. Τις διατάξεις του Ν. 2716/99 (ΦΕΚ96/τ.Α'/17.5.1999) 
«Ανάπτυξη και εκσυγχρονισμός των υπηρεσιών Ψυχικής 
Υγείας και άλλες διατάξεις». 

3. Τις διατάξεις των Οργανισμών των Ψυχιατρικών Νο¬ 
σοκομείων και Γ ενικών Νοσοκομείων της Χώρας. 

4. α) Την υπ’ αριθμ. 10 της 167ης Ολομ./31.5.2001/ 
30.8.2001 απόφαση του Κεντρικού Συμβουλίου Υγείας 
(ΚΕ.Σ.Υ.) περί τομεοποίησης ψυχιατρικών υπηρεσιών. 

β) Την υπ’ αριθμ. 2260/31.8.2001 απόφαση της Εκτελε¬ 
στικής Επιτροπής του Κεντρικού Συμβουλίου Υγείας «Πε- 
ρί Τομεοποίησης Ψυχιατρικών Υπηρεσιών Νομού Θεσσα¬ 
λονίκης (Κεντρική Μακεδονία)». 

5. Την υπ’ αριθμ. 6459/31.10.2001 (ΦΕΚ 1480/τ.Β'/ 
31.10.2001) απόφαση του Πρωθυπουργού και Υπουργού 
Υγείας και Πρόνοιας «Ανάθεση αρμοδιοτήτων στους 
Υφυπουργούς Υγείας και Πρόνοιας: Έκτορα Νασιώκα, 
Ελπίδα Τσουρή καιΔημ. Θάνο». 

6. Το γεγονός ότι η έκδοση της παρούσας απόφασης 
δενπροκαλεί δαπάνη, αποφασίζουμε: 

1. Συστήνεται ο Ανατολικός Τομέας Ψυχικής Υγείας 
Θεσσαλονίκης με έδρα τη Θεσσαλονίκη που περιλαμβά¬ 
νει: 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


1781 


Το Ε' Δημοτικό Διαμέρισμα Θεσσαλονίκης καθώς και 
τους Δήμους Αγίου Γεωργίου, Απολλωνίας, Βασιλικών, 
Βερτίσκου, Επανομής Θερμαϊκού, Θέρμης, Καλαμαριάς, 
Καλλινδοίων, Κορωνείας, Μαδύτου, Μηχανιώνας, Μί- 
κρας, Πανοράματος, Πυλαίας, Ρεντίνας και Χορτιάτη. 

2. Ορίζονται οι ακόλουθες Μονάδες Ψυχικής Υγείας, 
που εντάσσονται στον Ανατολικό Τομέα Ψυχικής Υγείας 
Θεσσαλονίκης: 

- Το Κέντρο Ψυχικής Υγιεινής 

- Το Ψυχιατρικό Τμήμα του Περιφερειακού Νοσοκομεί¬ 
ου «Ιπποκράτειο» 

- Τμήματα του Ψυχιατρικού Νοσοκομείου Θεσσαλονί¬ 
κης 

Συγκεκριμένα: 

• Το Α' Τμήμα Βραχείας Νοσηλείας. 

• Το Α' Τμήμα Μακράς Νοσηλείας. 

• Το Β' Τμήμα Βραχείας Νοσηλείας. 

• Το Β' Τμήμα Μακράς Νοσηλείας. 

- Οικοτροφείο του Ψ.Ν.Θ., που αναπτύχθηκε από το 
πρόγραμμα Α' Φάση «Ψυχαργώς». 

- Οικοτροφείο στο Ν. Ρύσιο και Μονάδα Προεπαγγελ- 
ματικής κατάρτισης της Μη Κερδοσκοπικής Εταιρείας 
Ψυχικής Υγείας και Κοινωνικής Αποκατάστασης Αθηνών 
(Ιδ.Δ. Ε.Ψ.Υ.ΚΑ.). 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 11 Φεβρουάριου 2002 

Η ΥΦΥΠΟΥΡΓΟΣ 

ΕΛΠΙΔΑ ΤΣΟΥΡΗ 
-♦- 

Αριθ.Υδα,β/Γ.Π.ΟΙΚ. 15118 (9) 

Σύσταση Δυτικού Τομέα Ψυχικής Υγείας Θεσσαλονίκης 
και ένταξη σε αυτόν των Μονάδων Ψυχικής Υγείας. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Π.Δ. 95/2000 (ΦΕΚ76/Α/10.3.2000) 
«Οργανισμός του Υπουργείου Υγείας και Πρόνοιας» 
όπως διορθώθηκε στο ΦΕΚ. 123/24.4.2000/τ.Α'. 

2. Τις διατάξεις του Ν. 2716/99 (ΦΕΚ96/τ.Α'/17.5.1999) 
«Ανάπτυξη και εκσυγχρονισμός των υπηρεσιών Ψυχικής 
Υγείας και άλλες διατάξεις». 

3. Τις διατάξεις των Οργανισμών των Ψυχιατρικών Νο¬ 
σοκομείων και Γενικών Νοσοκομείων της Χώρας. 

4. α. Την υπ’ αριθμ. 10 της 167ης Ολομ./31.5.2001/ 
30.8.2001 απόφαση του Κεντρικού Συμβουλίου Υγείας 
(ΚΕ.Σ.Υ.) περί τομεοποίησης ψυχιατρικών υπηρεσιών. 

β. Την υπ’ αριθμ. 2260/31.8.2001 απόφαση της Εκτελε¬ 
στικής Επιτροπής του Κεντρικού Συμβουλίου Υγείας «Πε- 
ρι'Τομεοποίησης Ψυχιατρικών Υπηρεσιών Νομού Θεσσα¬ 
λονίκης (Κεντρική Μακεδονία)». 

5. Την υπ’ αριθμ. 6459/31.10.2001 (ΦΕΚ1480/τ.Β'/ 
31.10.2001) απόφαση του Πρωθυπουργού και Υπουργού 
Υγείας και Πρόνοιας «Ανάθεση αρμοδιοτήτων στους 
Υφυπουργούς Υγείας και Πρόνοιας: Έκτορα Νασιώκα, 
Ελπίδα Τσουρή και Δ. Θάνο». 

6. Το γεγονός ότι η έκδοση της παρούσας απόφασης 
δεν προκαλεί δαπάνη, αποφασίζουμε: 

1. Συστήνεται ο Δυτικός Τομέας Ψυχικής Υγείας Θεσ¬ 
σαλονίκης με έδρα τη Σταυρούπολη που περιλαμβάνει: 

Το Β. Δημοτικό Διαμέρισμα Θεσσαλονίκης και τους Δή¬ 


μους Αγίου Αθανασίου, Αμπελοκήπων, Αξιού, Ελευθερί¬ 
ου - Κορδελιού, Ευόσμου, Εχεδώρου, Καλλιθέας, Κουφα- 
λίων, Μενεμένης, Μυγδονίας, Νεαπόλεως, Πολίχνης, 
Σταυρουπόλεως, Συκεών, Χαλάστρας, Χαλκηδόνος, 
Ωραιοκάστρου, καθώς και τις Κοινότητες Ευκαρπίας και 
Πεύκων. 

2. Ορίζονται οι ακόλουθες Μονάδες Ψυχικής Υγείας 
που εντάσσονται στον Δυτικό Τομέα Ψυχικής Υγείας Θεσ¬ 
σαλονίκης. 

-Το Κέντρο Ψυχικής Υγείας Δυτικού Τομέα. 

-Το Κέντρο Ψυχικής Υγείας Βορειοδυτικού Τομέα. 

-Το Ψυχιατρικό Τμήμα του Περιφερειακού Γενικού Νο¬ 
σοκομείου «Γ. Παπανικολάου». 

-Τμήματα του Ψυχιατρικού Νοσοκομείου Θεσσαλονί¬ 
κης. 

Συγκεκριμένα: 

• Το Γ Τμήμα Βραχείας Νοσηλείας. 

• Το Γ Τμήμα Μακράς Νοσηλείας. 

• Το Δ' Τμήμα Βραχείας Νοσηλείας. 

• Το Δ'Τμήμα Μακράς Νοσηλείας. 

- Ξενώνας και 2 Διαμερίσματα της Εταιρείας Ψυχικής 
Υγείας και Κοινωνικής Αποκατάστασης Ασθενών (ΕΨΥ- 
ΚΑ). 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 11 Φεβρουάριου 2002 

Η ΥΦΥΠΟΥΡΓΟΣ 

ΕΛΠΙΔΑ ΤΣΟΥΡΗ 
-♦- 

Αριθ. Υ7α/Γ.Π./οικ./14668 (10) 

Αναγνώριση Νοσοκομειακής Μονάδας ως κατάλληλης 
για άσκηση των γιατρών. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 6 του Ν.Δ. 3366/55. 

2. Τιςδιατάξειςτουάρθρου3του Ν. 1278/82 όπωςεπα- 
ναφέρθηκανσεισχύ με τις διατάξεις του άρθρου 1 του Ν. 
2194/94. 

3. Τις διατάξεις του άρθρου 31 του Ν. 1397/83 όπως συ¬ 
μπληρώθηκαν με τις διατάξεις του άρθρου 20 παρ. 2 του 
Ν. 2519/97. 

4. Την αρ. 2789/28.1.2002 απόφαση της Εκτελεστικής 
Επιτροπής του ΚΕΣΥ. 

5. Την με αριθ. ΔΥ (3-4) α ΓΠ οικ/45284/20.12.2001 (ΦΕΚ 
Β' 1741/2001) απόφασητου Υφυπουργού Υγείας και Πρό¬ 
νοιας για μεταβίβαση αρμοδιοτήτων και του δικαιώματος 
υπογραφής εγγράφων «Με Εντολή Υφυπουργού», στους 
Γενικούς Γραμματείς, Γενικούς Διευθυντές και ανωτέ- 
ρους υπαλλήλους του Υπουργείου Υγείας και Πρόνοιας, 
αποφασίζουμε: 

I. Κυρώνουμε την ανωτέρω (4) σχετική γνωμοδότηση 
της ΕΈ. του ΚΕΣΥ, με την οποία αναγνωρίζεται η ακόλου¬ 
θη νοσοκομειακή μονάδα, ως κατάλληλη για άσκηση των 
γιατρών στην αναφερόμενη ειδικότητα: 

Γενικό Νουαργιακό Νοσοκουείο Ρεθύυνου: 

Ακτινολογικό τμήμα: 2 χρόνια άσκηση στην Κλασσική 
Ακτινολογία για την Ειδικότητα της Ακτινοδιαγνωστικής. 

II. Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Φεβρουάριου 2002 

Με εντολή Υφυπουργού 
Η Γενική Διευθύντρια Υγείας 
Β. ΦΛΟΥΡΗ 

-Φ- 

Αριθ. 7572/01 (11) 

Έγκριση τροποποίησης ΟΕΥ ΔΕΥΑ Χίου. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 7 του Ν. 1069/80. 

2. Το αριθ. 458/83 Π.Δ. περί σύστασης της ΔΕΥΑ Χίου. 

3. Τον ΟΕΥ της Επιχείρησης που εγκρίθηκε με την αριθ. 
17429/16.5.84 απόφαση του Υπ. Εσωτερικών όπως τρο¬ 
ποποιήθηκε και ισχύει. 

4. Την αριθ. 37/2001 απόφαση του Δ.Σ. της ΔΕΥΑ καιτην 
αριθ. 416/2001 γνωμοδότηση του Δημοτικού Συμβουλίου 
Χίου. 

5. Την αριθ. 1483/29.10.1997 (ΦΕΚ1010/Β/97) απόφαση 
του Γ εν. Γ ραμματέα Περιφέρειας Βορ. Αιγαίου περί μετα¬ 
βίβασης δικαιώματος υπογραφής, αποφασίζουμε: 

Εγκρίνουμε την αριθ. 37/2001 απόφαση του Διοικητικού 
Συμβουλίου της ΔΕΥΑ Χίου με την οποία τροποποιεί τον 
ΟΕΥ της Επιχείρησης ως εξής: 

Στο άρθρο 8 παράγραφος 2, ενότητα Τμήμα Λειτουρ¬ 
γίας και Συντήρησης εδάφιο (β) Υδρονομείς τα ειδικά 
προσόντα τροποποιούνται ως ακολούθως, 

1 .Απολυτήριος τίτλος Υποχρεωτικής εκπαίδευσης ή 
απολυτήριο τίτλο Κατώτερης τεχνικής σχολής η υποδει¬ 
κνυόμενη εμπειρία στην ειδικότητα. 

2. Γνώση υδραυλικών πιστοποιούμενη από πτυχίο επαγ¬ 
γελματικής κατάρτισης. 

3. Εμπειρία σε ΔΕΥΑ ή σε έργα ύδρευσης. 

4. Άδεια οδήγησης μοτοποδηλάτου. 

5. Άδεια οδήγησης αυτοκινήτου. 

Με την απόφαση αυτή δεν προκαλείται δαπάνη εις βά¬ 
ρος του προϋπολογισμού της Επιχείρησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χίος, 28 Ιανουάριου 2002 

Με εντολή Γ ενικού Γ ραμματέα Περιφέρειας 
Η Διευθύντρια κ.α.α. 

Κ. ΒΙΔΡΟΣ 

-Φ- 

Αριθ. 1313 (12) 

Υπερωριακή εργασία για το Α' εξάμηνο 2002 για τον έλεγ¬ 
χο Νωπών και επεξεργασμένων γεωργικών προϊό¬ 
ντων, στη Ν.Α. Βοιωτίας. 

Ο ΝΟΜΑΡΧΗΣ ΒΟΙΩΤΙΑΣ 
Έχοντας υπόψη: 

1. Τις διατάξεις του Π .Δ. 30/96 Κώδικα Νομαρχιακής Αυ¬ 
τοδιοίκησης. 

2. Τις διατάξεις του άρθρου 15του Ν. 2592/98. 

3. Το άρθρο 10 του Ν. 2732/99. 

4. Τις διατάξεις του άρθρου 35 παρ. 7 του Ν. 2738/99 


παρ. 6 περί μεταβίβασης αρμοδιοτήτων στους οικείους 
Νομάρχες. 

5. Το αριθ. 227250/21.1.2002 έγγραφο του Γεν. Γραμ¬ 
ματέα του ΥΠ.ΓΕ. περί κατανομής ωρών υπερωριακής ερ¬ 
γασίας Α' εξαμήνου. 

6. Τις ανάγκες της Υπηρεσίας, αποφασίζουμε: 

Εγκρίνουμε την καθιέρωση με αμοιβή υπερωριακής ερ¬ 
γασίας κατά τις απογευματινές, νυχτερινές, Κυριακές και 
εξαιρέσιμες ώρες στους παρακάτω υπαλλήλους που θα 
απασχοληθούν με τον ποιοτικό και ποσοτικό έλεγχο των 
νωπών και επεξεργασμένων προϊόντων κατά το Α' εξάμη¬ 
νο του 2002. 

Αριθμ. υπηρετ. Προτεινόμενοι Αριθμ. ωρών Δαπάνη εγγεγραμμ. πίστωση 
Απογ. Εξαιρ. 

43 5 600 60 2994 2994 

Υπεύθυνος για την παρακολούθηση της υπερωριακής 
εργασίας ορίζεται ο Δ/ντής Γεώργιος Παπαγεωργίου με 
αναπληρωτή τον Αναστάσιο Κολοβό. 

Η δαπάνη θα επιβαρύνει τον προϋπολογισμό της Ν.Α.Β. 
φορ.0291 -20ΚΑΕ0511. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Λιβαδειά, 7 Φεβρουάριου 2002 

Ο Νομάρχης 
ΝΙΚ. ΣΤΑΜΟΣ 
-Φ- 

Αριθ. 1692 (13) 

Καθιέρωση υπερωριακής απασχόλησης και κατανομή 
αυτής στους Υπαλλήλους της Δ/νσης Αγροτικής Ανά¬ 
πτυξης Ν. Δράμας για το Α' Εξάμηνο 2002. 

Ο ΝΟΜΑΡΧΗΣΔΡΑΜΑΣ 
Έχοντας υπόψη: 

1. Τις διατάξεις του άρθρου 39 του Ν. 2218/94 ΦΕΚ 90 
τ.Α/13.6.1994. 

2. Τις διατάξεις του άρθρου 35 παρ.7 του Ν. 2738/99 
ΦΕΚ 120τ.Α/8.9.99. 

3. Τις διατάξεις του άρθρου 15 του Ν. 2592/98 όπως αυ¬ 
τές αντικατέστησαν τις διατάξεις των παρ. 1, 2 του άρ¬ 
θρου 18 του Ν. 2470/97. 

4. Το αριθμ. 32/4.1.2002 έγγραφο του Περ/κού Κέντρου 
Προστασίας Φυτών και Ποιοτικού Ελέγχου Καβάλας, με 
το οποίο μας κοινοποιήθηκε το αριθμ. 419597/24.12.2001 
του Υπ. Γεωργίας. 

5. Το αριθμ. 227250/21.1.2002 έγγραφο του Υπ. Γεωρ¬ 
γίας και 

6. Τις ανάγκες της Δ/νσης Αγροτικής Ανάπτυξης για συ¬ 
νεχή, συστηματικό και πλήρη ποιοτικό και ποσοτικό έλεγ¬ 
χο, καθ’ όλο το 24ωρο και όλες τις ημέρες της εβδομά¬ 
δας, των νωπών και επεξεργασμένων γεωργικών προϊό¬ 
ντων, αποφασίζουμε: 

1. Εγκρίνουμε την καθιέρωση υπερωριακής απασχόλη¬ 
σης για το μόνιμο προσωπικό της Δ/νσης Αγροτικής Ανά¬ 
πτυξης Ν. Δράμας, το οποίο θα απασχοληθεί μετονποιο- 
τικό και ποσοτικό έλεγχο των νωπών και επεξεργασμένων 
γεωργικών προϊόντων, το χρονικό διάστημα από 
28.1.2002 μέχρι 30.6.2002, κατά τις απογευματινές ώρες 
(14.30-22.00), τις νυχτερινές (22.00-06.00), καθώς και 
όλες τις ώρες των Κυριακών και εξαιρέσιμων ημερών της 
εβδομάδας. 

2. Ορίζουμε τον αριθμό των υπαλλήλων σε δέκα (10) και 
τις ώρες υπερωριακής απασχόλησης ως εξής: α) 300 
ώρες απογευματινές (14.30-22.00) καιβ) 60 ώρες για υπε- 
ρωριακή απασχόληση τη νύχτα (22.00-06.00) και Κυρια¬ 
κές και εξαιρέσιμες ημέρες. 

3. Το ύψος της συνολικής δαπάνης προϋπολογίζεται σε 
1.672 θυΐΌ και θα αντιμετωπισθεί από τις πιστώσεις του 
Υπ. Γεωργίας, με τις οποίες θα επιχορηγηθεί η Δ/νση 
Αγροτικής Ανάπτυξης Δράμας. 

4. Εξουσιοδοτούμε τον προϊστάμενο της Δ/νσης Αγρο¬ 
τικής Ανάπτυξης Δράμας να συγκροτήσει με αποφάσεις 
του και να εποπτεύσει τα ανάλογα συνεργεία υπερωρια- 
κής απασχόλησης. 

Από τις διατάξεις αυτής της απόφασης προκαλείται δα¬ 
πάνη εις βάρος της Νομαρχιακής Αυτοδιοίκησης Ροδό¬ 
πης - Έβρου, ύψους 3.008 Ευρώ. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα,28 Ιανουάριου 2002 

Ο Νομάρχης 
ΚΩΝ/ΝΟΣ ΕΥΜΟΙΡΙΔΗΣ 

-♦- 

Αριθ.Ζ/818 (14) 

Ορισμός Γεωπόνων που θα απασχοληθούν στον ποιοτικό 
και φυτοϋγειονομικό έλεγχο αγροτικών προϊόντων κα¬ 
τά το Α' εξάμηνο του 2002 στο Ν. Έβρου. 

Ο ΝΟΜΑΡΧΗΣ ΕΒΡΟΥ 
Έχοντας υπόψη: 

1. Τους Νόμους 2218/94 και 2240/94 περί Δευτεροβάθ¬ 
μιας Αυτοδιοίκησης. 

2. Τον οργανισμό Νομαρχιακής Αυτοδιοίκησης Ροδό- 
πης-Έβρου που δημοσιεύθηκε στο ΦΕΚ 393Β/15.5.95. 

3. Τις διατάξεις του Νόμου 2470/97 άρθρο 18 που αντι- 
καταστάθηκε με το Νόμο 2592/98 άρθρο 15 σχετικά με 
την υπερωριακή εργασία (ΦΕΚ 57/98). 

4. Τις διατάξεις του Νόμου 2732/30.7.99 (ΦΕΚ 154Α) άρ¬ 
θρο 10 σχετικά με την απασχόληση των Γ εωπόνων κατά 
τις Κυριακές και ημέρες αργίας και νυχτερινές ώρες. 

5. Τις διατάξεις του Νόμου 2738/99 (ΦΕΚ 180/99) άρθρο 
35 παράγραφος 7 σύμφωνα με τις οποίες η διαπίστωση 
της ανάγκης για υπερωριακή απασχόληση με αμοιβή 


προκειμένου για το προσωπικό που υπηρετεί στις Νο¬ 
μαρχιακές Αυτοδιοικήσεις και τα Νομαρχιακά διαμερί¬ 
σματα γίνεται με απόφαση του οικείου Νομάρχη. 

6. Την υπ’ αριθμ. 227250/21.1.2002 απόφαση γενικού 
γραμματέα Υπουργείου Γεωργίας για κατανομή υπερω¬ 
ριών Α ου εξαμήνου έτους 2002 στους υπαλλήλους Υπουρ¬ 
γείου Γεωργίας που υπηρετούν στις Νομαρχιακές Αυτο¬ 
διοικήσεις για τις ανάγκες του προγράμματος ποιοτικού 
και φυτοϋγειονομικού ελέγχου εισαγομένων, εξαγωμέ- 
νων, αποσυρομένων ή διακινουμένων στις χώρες της Ευ¬ 
ρωπαϊκής Ένωσης γεωργικών προϊόντων νωπών και με¬ 
ταποιημένων ή προοριζομένων για μεταποίηση. 

7. Τις ανάγκες του προγράμματος ποιοτικού και φυτοϋ- 
γειονομικού ελέγχου γεωργικών προϊόντων της Δ/νσης 
Αγροτικής Ανάπτυξης του Νομαρχιακού Διαμερίσματος 
Έβρου. 

8. Την προφορική εισήγηση του Δ/ντού Αγροτικής Ανά¬ 
πτυξης Έβρου, αποφασίζουμε: 

Ορίζουμε ονομαστικά τους Γεωπόνους που θα απασχο¬ 
ληθούν στον ποιοτικό και φυτοϋγειονομικό έλεγχο αγρο¬ 
τικών προϊόντων για το Α° εξάμηνο έτους 2002. 

α) Τον Αρμόδιο Καραγεωργίου Γεωπόνο ποιοτικό ελε¬ 
γκτή αγροτικών προϊόντων. 

β) Τον Νικόλαο Καμπάνταη Γεωπόνο ποιοτικό ελεγκτή 
αγροτικών προϊόντων. 

γ) Τον Σπύρο Τσάίρίδη Γεωπόνο ποιοτικό ελεγκτή αγρο¬ 
τικών προϊόντων. 

Οι παραπάνω θα απασχοληθούν υπερωριακάτις Κυρια¬ 
κές και αργίες καθώς και τις απογευματινές και νυκτερι¬ 
νές ώρες πέραν του κανονικού ωραρίου στο Γ ραφείο της 
υπηρεσίας, στα τελωνεία όπου γίνονται εισαγωγές προϊ¬ 
όντων από τρίτες χώρες, καθώς και στα καταστήματα 
τροφίμων για τον ποιοτικό έλεγχο υπερκατεψυγμένων 
προϊόντων. 

Από τις διατάξεις αυτής της απόφασης προκαλείται δα¬ 
πάνη εις βάρος της Νομαρχιακής Αυτοδιοίκησης Ροδό¬ 
πης - Έβρου, ύψους 3.008 Ευρώ. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 25 Ιανουάριου 2002 

Ο Νομάρχης 
ΓΕΩΡΓΙΟΣ ΝΤΟΛΙΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 010 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.βΙ.ςι· 
θ-ΙΠ3ίΙ: ννθ5ΐΊΊ35ΪΘΓ @ Θ1.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυΐΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θιιιό για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοπι για δημοσιεύματα μετά το 1994 καθορίζεται σε 30 βυΐΌ ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το Ιπίβπίθΐ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΓΟ 

ΘϋΓΟ 

ΘϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' καιλ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 ουτο ανα έτος παλαιοτητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































